SET พลิกปิดลบ 2 จุด เซ่นงบ “บจ.” รวมต่ำคาด-ไร้ปัจจัยใหม่หนุน ลุ้นพรุ้งนี้แกว่งไซด์เวย์
SET พลิกปิดลบ 2 จุด หลังงบบริษัทจดทะเบียนปี 65 ออกมาต่ำคาด ยังไร้ปัจจัยใหม่เข้ามาเพิ่ม ประกอบกับแนวโน้มโบรกทยอยปรับลดประมาณการกำไร จับตาแนวโน้มพรุ่งนี้คาดแกว่งไซด์เวย์ ให้แนวรับ 1,600-1,610 จุด แนวต้าน 1,630 จุด
SET พลิกปิดลบ 2 จุด หลังงบบริษัทจดทะเบียนปี 65 ออกมาต่ำคาด ยังไร้ปัจจัยใหม่เข้ามาเพิ่ม ประกอบกับแนวโน้มโบรกทยอยปรับลดประมาณการกำไร จับตาแนวโน้มพรุ่งนี้คาดแกว่งไซด์เวย์ ให้แนวรับ 1,600-1,610 จุด แนวต้าน 1,630 จุด
1 มี.ค. 2566

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้ปรับตัวลงช่วงท้ายหลุดแนวรับแรกที่ 1,620 จุด จากแรงขาย sell on fact หลังจาก บจ.แจ้งผลการดำเนินงานครบแล้ว และตอบรับปัจจัยบวกการรานงานดัชนีผู้จัดการฝ่ายจัดซื้อ (PMI) ภาคการผลิตเดือนก.พ.ออกมาดีกว่าที่ตลาดคาดไปมากแล้ว
สำหรับภาพรวมดัชนีตลาดหุ้นไทยในวันนี้รีบาวด์กลับมาในกรอบจำกัดเท่านั้น ก่อนพลิกกลับมาติดลบเล็กน้อย ยังคงไร้ปัจจัยใหม่เข้ามาสนับสนุน และคาดว่าจะเห็นการทยอยปรับลดประมาณกำไร บจ.ในปีนี้ลงหลังผลงานปี 65 ไม่เป็นไปตามคาด ขณะที่ตลาดหุ้นอื่นในภูมิภาคเอเชียวันนี้ส่วนใหญ่ปิดแดนบวก โดยเฉพาะตลาดหุ้นฮ่องกงพุ่งไปถึง 4%
ขณะที่แนวโน้มตลาดหุ้นไทยพรุ่งนี้คาดแกว่งไซด์เวย์ แนะติดตามปัจจัยจากต่างประเทศ โดยเฉพาะตัวเลขเศรษฐกิจสำคัญของสหรัฐและยุโรปที่จะรายงานออกมา รวมถึงตัวเลขเงินเฟ้อยุโรปพรุ่งนี้ โดยให้แนวรับต่อไปที่ 1,610-1,600 จุด แนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 4,286.58 ล้านบาท ปิดที่ 986.00 บาท เพิ่มขึ้น 74.00 บาท
CPALL มูลค่าการซื้อขาย 2,402.78 ล้านบาท ปิดที่ 61.00 บาท ลดลง 1.00 บาท
CRC มูลค่าการซื้อขาย 1,820.99 ล้านบาท ปิดที่ 45.00 บาท เพิ่มขึ้น 0.25 บาท
PTTEP มูลค่าการซื้อขาย 1,731.52 ล้านบาท ปิดที่ 152.50 บาท เพิ่มขึ้น 2.50 บาท
BDMS มูลค่าการซื้อขาย 1,602.73 ล้านบาท ปิดที่ 27.75 บาท ลดลง 0.25 บาท